ПРОЕКТ НА ДОГОВОР

**ДОГОВОР**

**№.............../................2017 г.**

Днес, ……......... 2017 год., в с.Братя Даскалови, между:

**ОБЩИНА БРАТЯ ДАСКАЛОВИ**, ЕИК 000817568, със седалище и адрес на управление: с.Братя Даскалови, ул. Септемврийци 55**,** представлявана от Иван Стоянов Танев - Кмет на Община Братя Даскалови и Злати Стефанов Енев - Гл. счетоводител, от една страна, наричана по-долу за краткост **ВЪЗЛОЖИТЕЛ**

и

**.................................**, ЕИК ......................., със седалище и адрес на управление: гр. ........................., **...........................,** представлявано от ......................- ……….., от друга страна, наричана по-долу за краткост **ИЗПЪЛНИТЕЛ**

на основание чл. 194, ал.1 от Закона за обществените поръчки (ЗОП) Кмета на община Братя Даскалови, в качеството му на възложител по смисъла на ЗОП и в резултат на проведена процедура чрез събиране на оферти по реда на Глава двадесет и шеста от ЗОП, се сключи настоящият договор, като страните се споразумяха за следното:

1. **ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва Зимно поддържане на общинска пътна мрежа на територията на община Братя Даскалови за периода 01.01.2018 – 31.12.2018 година, съгласно Ценовото предложение на ИЗПЪЛНИТЕЛЯ- *Приложение № 1,* Техническото предложение на ИЗПЪЛНИТЕЛЯ- *Приложение № 2* и техническата спецификация – *Приложение № 3*, явяващи се неразделна част от настоящия договор.

**(2)** Предметът на договора включва почистване от сняг и лед и третиране против заледяване на пътните настилки определени от ВЪЗЛОЖИТЕЛЯ в Техническата спецификация.

**(3)** Изпълнението на дейностите по договора ще започва след възлагане и/или съгласуване от ВЪЗЛОЖИТЕЛЯ.

**(4)** Възложената задача следва да се изпълни в съответствие с изискванията на действащото законодателство и указанията на ВЪЗЛОЖИТЕЛЯ.

1. **СРОК**

**Чл. 2.** **(1)** Настоящият договор се сключва за периода от 01.01.2018 до 31.12.2018 година.

**(2)** В случай на възникване на непредвидими обстоятелства след изтичане на срока по ал.1– удължаване на зимния период, поява на обилни и трайни снеговалежи, образуване на преспи и поледици, срокът за изпълнение на настоящия договор може да бъде удължен с допълнително споразумение - анекс между страните до приключване на непредвидените обстоятелства и отстраняване на последиците от тях.

1. **ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 3.** **(1)** ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за изпълнението на задачата по чл. 1 от настоящия договор в размер **до 67 083 лв. (шестдесет и седем хиляди и осемдесет и три лева) без ДДС,** на база предложените от ИЗПЪЛНИТЕЛЯ единични цени в Ценовото предложение.

**(2)** Посочените в ценовата оферта единични цени са окончателни и не подлежат на промяна през целия период на действие на договора, освен при намаляването им в интерес на ВЪЗЛОЖИТЕЛЯ.

**Чл. 4.** Отчитането на извършените работи става ежемесечно, за всеки обособен маршрут(път) от Общинската пътна мреца (ОПМ), чрез представяне от страна на ИЗПЪЛНИТЕЛЯ на:

1. Констативни протоколи за изпълнените дейности по договора, подписани от представители на ИЗПЪЛНИТЕЛЯ и ВЪЗЛОЖИТЕЛЯ.

2. Протокол за установяване на изпълнените дейности, подлежащи на разплащане, подписан от представители на ИЗПЪЛНИТЕЛЯ и ВЪЗЛОЖИТЕЛЯ.

**Чл. 5.** **(1)** Плащането се осъществява ежемесечно, въз основа на документите по чл. 4 и предложените единични цени *(Приложение № 1)*.

**(2)** Плащанията по договора се извършват с платежно нареждане по банков път, по сметката на ИЗПЪЛНИТЕЛЯ, посочена в чл. 27 от настоящия договор, в срок до 10 (десет) работни дни след представяне на фактура от страна на ИЗПЪЛНИТЕЛЯ.

**Чл. 6. (1)** Финансирането на услугите, предмет на договора, е в рамките на одобрения бюджет на Община Братя Даскалови за съответната година.

**(2)** При изчерпване на бюджетния финансов ресурс, изпълнението на услугата ще бъде временно преустановено, до осигуряването на финансиране от страна на ВЪЗЛОЖИТЕЛЯ. Уведомяването за изчерпан финансов ресурс ще става писмено от страна на ВЪЗЛОЖИТЕЛЯ до ИЗПЪЛНИТЕЛЯ.

**IV. НАЧИН НА ИЗПЪЛНЕНИЕ НА ДОГОВОРА**

**Чл. 7.** Възлаганите видове работи следва да бъдат изпълнявани при спазване изискванията на Наредба № РД-02-20-19 от 12.11.2012 г. за поддържане и текущ ремонт на пътищата (Глава четвърта „Видове, обхват и технология на работите за зимно поддържане на пътищата. Технически изисквания и правила”), осигурявайки безопасно движение на МПС при зимни условия и техническата спецификация.

**Чл. 8.** ВЪЗЛОЖИТЕЛЯТ не може да възлага снегопочистване на пътни участъци извън маршрутите, определени в техническата спецификация.

**Чл. 9.** Проходимостта на всички пътни трасета се осигурява:

1. съгласувано с ВЪЗЛОЖИТЕЛЯ започване снегопочистване на пътната мрежа при снеговалеж и натрупване на снежна покривка с дебелина 5 см, като се създадат и осигурят нормални условия за движение на МПС при зимни условия.

2. съгласувано с ВЪЗЛОЖИТЕЛЯ предприемане действия против хлъзгане и обледяване, като осигури и създаде нормални условия за движение на МПС при зимни условия до 1 ч. след съгласуването.

**Чл. 10.** Депониране на допълнителни материали за опесъчаване на определени от ВЪЗЛОЖИТЕЛЯ места става след писмено разпореждане.

**Чл. 11.** Броят и видът на необходимата техника за изпълнение на поръчката е определена от Оперативния план по маршрути(пътища). ИЗПЪЛНИТЕЛЯТ има право да предложи на ВЪЗЛОЖИТЕЛЯ да бъде заменена използваната техника, посочена в Плана като промяната се отразява след изричното одобрение на ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12. (1)** ИЗПЪЛНИТЕЛЯТ се задължава:

1. Да изпълнява договорените работи качествено и в срок, като координира цялостния процес на работа;

2. Да осигури със свои сили и средства доставката на необходимите за изпълнение на договора материали, инвентар и механизация;

3. Да осигури съхраняването и поддържането в изправност на материалните ценности;

4. Да използва стандартни материали, отговарящи на изискванията на БДС и подходящи за качествено изпълнение на предмета на поръчката;

5. Да отговаря изцяло за всички дейности по изпълнение предмета на договора и тогава, когато ги е предоставил за изпълнението на други лица. Той възстановява за своя сметка всички щети причинени от ангажираните от него работници, специалисти и трети лица;

6. Да предостави на ВЪЗЛОЖИТЕЛЯ възможност да извърши контрол по изпълнението на работите на обекта;

7. Своевременно да информира ВЪЗЛОЖИТЕЛЯ за всички пречки, възникнали при и/или по повод изпълнението на договора, както и да представя текуща информация, изисквана от ВЪЗЛОЖИТЕЛЯ;

8. Да отстрани за своя сметка, без допълнително заплащане и без промяна на договорните цени, всички допуснати слабости по изпълнените от него работи, констатирани от ВЪЗЛОЖИТЕЛЯ;

##  9. Да предпазва от повреди всички съществуващи комуникации (електроенергийни мрежи, въздушни кабели и проводи), както и всички благоустройствени съоръжения, настилки по улиците, тротоари, огради, бордюри, сгради (общински или частна собственост), елементи на вертикалната пътна маркировка и др., разположени в границите на общината. Ако някои от тях бъдат повредени при изпълнение на работите по Договора, то ИЗПЪЛНИТЕЛЯ е длъжен със собствени сили и средства незабавно да ги възстанови в първоначалния им вид, така че същите да могат да изпълняват функциите си;

 10. Да предостави лице за връзка с ВЪЗЛОЖИТЕЛЯ по всяко време на денонощието през зимния сезон , а именно трите имена, тел., GSM.

**(2)** ИЗПЪЛНИТЕЛЯТ има право:

1. Да получи дължимото възнаграждение по определения в раздел III от настоящия договор начин и размер;

2. Да иска съдействие от ВЪЗЛОЖИТЕЛЯ при осъществяване предмета на договора.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13. (1)** ВЪЗЛОЖИТЕЛЯТ се задължава:

1. Да заплаща дължимото възнаграждение по определения в раздел III от настоящия договор начин и размер;

2.Да представи на ИЗПЪЛНИТЕЛЯ пътна карта за пътната мрежа, която ще бъде поддържана**.**

3.Да подава информация при поискване от ИЗПЪЛНИТЕЛЯ по всяко време на денонощието за необходимостта от почистване на участъците от общинската пътна мрежа в границите на община Братя Даскалови чрез дежурните телефони на общината.

**(2)** ВЪЗЛОЖИТЕЛЯТ има право:

1. Да следи за изпълнението на предмета на договора чрез упълномощен свой представител;

2. Да получава информация за хода на работата на ИЗПЪЛНИТЕЛЯ при поискване;

3. Да приеме окончателно изпълнената задача;

4. във всеки момент от изпълнение на задълженията по настоящия договор да осъществява контрол относно качеството на изпълнение;

5. да намали дължимата сума съразмерно на направените финансови корекции за некачествено/непълно изпълнение или изпълнение след определения срок.

**VIІ. КОНТРОЛ И ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ.**

**Чл. 14.** Контролът за изпълнение на услугата ще се упражнява от специалист „ОМП” в общинска администрация Братя Даскалови или друго длъжностно лице определено със заповед на кмета.

**Чл. 15. (1)** При некачествено и забавено изпълнение ВЪЗЛОЖИТЕЛЯТ има право да наложи финансова корекция на дължимата сума за конкретната дейност до 50 %, както следва:

а) когато изпълнението е некачествено (т.е. не се създава възможност за нормално движение по пътните участъци едновременно в двете ленти) за всеки километър дължимата сума се намалява с 5 %;

б) когато изпълнението е закъсняло с повече от 1 час за всеки половин час (30 минути) закъснение дължимата сума се намалява с 5 %.

**(2)** Констатациите за некачествено и забавено изпълнение се извършват в двустранни констативни протоколи, съставени и подписани от представители на двете страни по договора. При отказ на ИЗПЪЛНИТЕЛЯ или негов представител да подпише констативния протокол същия се оформя с имената и подписите на двама свидетели, които имат доказателствена стойност.

**(3)** Възраженията по констативните протоколи се правят в срок до 24 часа от съставянето им. Когато срокът изтича в почивен ден, същия се счита за изтекъл в края на първия час на първия работен ден.

**(4)** ВЪЗЛОЖИТЕЛЯТ се произнася окончателно по констатациите, обсъждайки и доводите на ИЗПЪЛНИТЕЛЯ в 3-дневен срок от изтичане на срока по ал. 3.

**(5)** Независимо от всички направени уговорки в настоящия договор фактура за извършеното изпълнение се издава само след изтичане на сроковете по ал. 3.

**Чл. 16.** **(1)** За всяко виновно пълно и/или частично неизпълнение на поето с настоящия договор задължение, извън случаите по предходния член, ИЗПЪЛНИТЕЛЯТ дължи неустойка в размер на 1 % (един процент) от стойността на договора без ДДС.

**(2)** Независимо от горните уговорки ИЗПЪЛНИТЕЛЯТ дължи на ВЪЗЛОЖИТЕЛЯ и обезщетение за нанесени вреди и пропуснати ползи до пълния им размер, ако те надхвърлят стойността на уговорената финансова корекция.

**Чл. 17.** При забава в плащането ВЪЗЛОЖИТЕЛЯТ дължи неустойка в размер на 0,1 % за всеки ден закъснение, но не повече от 10 % (десет на сто) от стойността по договора.

**VIІI. ПРЕКРАТЯВАНЕ НА ДОГОВОРА**

**Чл. 18. (1)** Настоящият договор се прекратява:

1. с изпълнение на всички задължения на страните;

2. по взаимно съгласие между страните, изразено писмено;

3. при настъпване на обективна невъзможност за изпълнение на възложената задача.

**(2)** ВЪЗЛОЖИТЕЛЯТ може да прекрати договор за обществена поръчка, ако в резултат на непредвидени обстоятелства не е в състояние да изпълни своите задължения. В тези случаи ВЪЗЛОЖИТЕЛЯТ дължи на изпълнителя обезщетение за претърпените вреди от прекратяването на договора в размер на 0,1% от стойността на договора без ДДС.

**IХ. ДРУГИ УСЛОВИЯ**

**Чл. 19. (1)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

**(2)** Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.

**Чл. 20.** Нищожността на някоя клауза от настоящия договор не води до нищожност на друга клауза или на договора като цяло.

**Чл. 21.** Настоящият договор може да бъде изменян в случаите по чл. 116 от ЗОП.

**Чл. 22.** Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения.

**Чл. 23.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 24.** За неуредените в настоящия договор въпроси се прилагат разпоредбите на действащото законодателство на Република България.

**Чл. 25.** Неразделна част от настоящия договор са следните приложения:

***Приложение 1:*** Ценово предложение на ИЗПЪЛНИТЕЛЯ;

***Приложение 2:*** Техническо предложениеза изпълнение на ИЗПЪЛНИТЕЛЯ;

***Приложение 3*:** Техническа спецификация

**Чл. 26.** Всички съобщения между страните във връзка с настоящия договор следва да бъдат в писмена форма и на български език. Съобщенията могат да се получават лично или да се изпращат по поща, факс или електронна поща.

**Чл. 27.** ВЪЗЛОЖИТЕЛЯТ и ИЗПЪЛНИТЕЛЯТ определят следните: адреси за кореспонденция, отговорни лица и банкови сметки, свързани с изпълнението на настоящия договор:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **БРАТЯ ДАСКАЛОВИ** | **....................................** |
| *Адрес за кореспонденция:* | *Адрес за кореспонденция:* |
| с.Братя Даскалови, ПК 6250 | .................................................... |
| **Ул.Септемврийци 55**  | ..................................................... |
| тел.: **04134 2260** | тел.: ............................................. |
| факс: **04134 2271** | факс: .............................................. |
| e-mail: kmet@bratia-daskalovi.com | e-mail: ............................................. |
| *Отговорно лице:* | *Отговорно лице:* |
| ………………… – специалист „ОМП” | ........................................................................тел.: |
|  | *Банкова сметка, по която ще се извършват плащанията по договора:* |
|  | IBAN: ................................................... |
|  | BIC: ....................................................... |
|  | Банка: ..................................................... |

При промяна на данните, посочени по-горе, всяка от страните е длъжна да уведоми другата в седемдневен срок от настъпване на промяната.

Настоящият договор се състави, подписа и подпечата в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ИВАН ТАНЕВ**

*Кмет на Община Братя Даскалови*

**ЗЛАТИ ЕНЕВ**

*Гл. счетоводител в Община Братя Даскалови*